南吕・金字经湖上僧寺
作者：任昱
朝代：元

paragraphs: 竹雨侵窗润，松风吹面寒，云母屏开非世间。
闲，不知名利难。
凭阑看，夕阳山外山。
重到湖上碧水寺边寺，绿杨楼外楼，闲看青山云去留。
鸥，飘飘随钓舟。
今非旧，对花一醉休。
秋宵宴坐秋夜凉如水，天河白似银，风露清清湿簟纹。
论，半生名利奔。
窥吟鬓，江清月近人。
书所见胜概三吴地，美人一梦云，花落黄昏空闭门。
因，青鸾宝鉴分。
天涯近，思君不见君。